Radioaktiivse kaaliumi (K-40) lagunemise kaudu on võimalik määrata teatud kivimite tahkestumise aega. K-40 poolestusaeg on 1,28 mld a ja tema lagunemisel tekib argoon. Kui kivim tahkestub, siis ei pääse argoon enam kivimist välja. Eeldades, et kogu kivimis olev argoon on tekkinud K-40  lagunemisel, ja mõõtes selle argooni kogust, on võimalik arvutada kivimi tahkestumise aega. Kivimite vanuse määramiseks on võimalik kasutada teisigi radioaktiivseid aatomituumi, ent kõikide meetodite kasutamisel tuleb arvesse võtta elementide tekke sekundaarseid protsesse.